Έμιλι Γουάτσον

Η Έμιλι Γουάτσον (Emily Margaret Watson, 14 Ιανουαρίου 1967) είναι Αγγλίδα ηθοποιός. Ήταν υποψήφια για Όσκαρ Α' Γυναικείου Ρόλου για τον ρόλο της ως Μπες ΜακΝιλ στην ταινία του Λαρς Βον Τρίερ Δαμάζοντας τα κύματα (1996) και για τον ρόλο της ως Ζακλίν ντυ Πρε στην ταινία Χίλαρυ και Τζάκι (1998), κερδίζοντας το Βραβείο BIFA για την δεύτερη. Κέρδισε το BAFTA Α' Γυναικείου Ρόλου για τον ρόλο της ως Janet Leach στην σειρά του 2011 Appropriate Adult η οποία προβλήθηκε στο ITV.

Η Γουάτσον ξεκίνησε την καριέρα της από το θέατρο και το 1992 έγινε μέλος της Royal Shakespeare Company. Πρωταγωνίστησε το 2002 στις παραγωγές της Donmar Warehouse Twelfth Night και Uncle Vanya, και ήταν υποψήφια για το Βραβείο Ολίβιε Α' Γυναικείου Ρόλου για την δεύτερη ταινία. Στις άλλες ταινίες της συμπεριλαμβάνονται οι The Boxer (1997), Angela's Ashes (1999), Gosford Park (2001), Punch-Drunk Love (2002), Red Dragon (2002), The Life and Death of Peter Sellers(2004), Corpse Bride (2005), Miss Potter (2006), Synecdoche, New York (2008), Oranges and Sunshine (2010), War Horse (2011), The Theory of Everything (2014) και Kingsman: The Golden Circle (2017).

Βιογραφία 
Η Γουάτσον γεννήθηκε στο Ίσλινγκτον. Ο πατέρας της, Ρίτσαρντ Γουάτσον, ήταν αρχιτέκτονας και η μητέρα της, Καταρίνε, ήταν καθηγήτρια αγγλικών στο St David's Girls' School στο δυτικό Λονδίνο. Ανατράφηκε ως αγγλικανή. Η Γουάτσον έχει περιγράψει τον εαυτό της ως ένα όμορφο παιδί της μεσαίας αγγλικής τάξης ... Θα ήθελα να πω πως ήμουν μια επαναστάτρια έφηβη αλλά δεν ήμουν.

Η Γουάτσον εκπαιδεύτηκε σε ανεξάρτητα σχολεία του δυτικού Λονδίνου, τα οποία την χαρακτήρισαν ως "προοδευτική". Φοίτησε στο Πανεπιστήμιο του Μπρίστολ από όπου έλαβε πτυχίο αγγλικής φιλολογίας το 1988. Μετά το πανεπιστήμιο, σπούδασε υποκριτική στο London Drama Studio. Το 2003 έκανε ένα μεταπτυχιακό στο Πανεπιστήμιο Μπρίστολ.

Θεατρική καριέρα 
Η καριέρα της Γουάτσον ξεκίνησε στο θέατρο. Οι θεατρικές επιτυχίες της περιλαμβάνουν τις παραστάσεις The Children's Hour (στο Royal National Theatre), Three Sisters, Much Ado About Nothing και The Lady from the Sea. Η Γουάτσον έχει επίσης συνεργαστεί με την Royal Shakespeare Company στις παραστάσεις A Jovial Crew, The Taming of the Shrew, All's Well That Ends Well και The Changeling. Το 2002, σταμάτησε προσωρινά την καριέρα της στον κινηματογράφο για να παίξει στις παραστάσεις του Σαμ Μέντες Uncle Vanya και Twelfth Night, πρώτα στο Donmar Warehouse του Λονδίνου και αργότερα στην Ακαδημία Μουσικής του Μπρούκλιν. Η ερμηνεία της έλαβε αρκετά θετικές κριτικές και από τις δυο πλευρές του Ατλαντικού και της χάρισε μια υποψηφιότητα για Βραβείο Ολίβιε για τη παράσταση Uncle Vanya.

Φιλανθρωπία 
Η Γουάτσον υποστηρίζει ενεργά τον φιλανθρωπικό οργανισμό για τα παιδιά NSPCC. Το 2004 ξεκίνησε στην Αγγλία μια εκστρατεία για τον διορισμό ενός Επιτρόπου για τα παιδιά. Στην τελετή λήψης ενός βραβείου στην πολυπληθή Βουλή των Κοινοτήτων, εκφράστηκε ενάντια στην πιθανότητα ύπαρξης ενός Επιτρόπου για τα παιδιά ο οποίος να είναι μια φιγούρα με μικρή πραγματική δύναμη. Η Γουάτσον αποτελεί μια από τους προστάτες του φιλανθρωπικού οργανισμού για τα παιδιά Scene & Heard, ο οποίος εδρεύει στο Λονδίνο.

Προσωπική ζωή 
Η Γουάτσον παντρεύτηκε τον Jack Waters, τον οποίο είχε συναντήσει στο Royal Shakespeare Company το 1995. Η κόρη τους Τζούλιετ γεννήθηκε το φθινόπωρο του 2005 και ο γιος τους Ντύλαν το 2009. Κατοικούν στο Γκρήνουιτς του Λονδίνου. Η μητέρα της αρρώστησε με εγκεφαλίτιδα λίγο προτού ξεκινήσουν τα γυρίσματα για την ταινία Oranges and Sunshine. Η Γουάτσον επέστρεψε στο Λονδίνο αλλά έφτασε λίγο μετά τον θάνατό της.

Φιλμογραφία

Κινηματογράφος και τηλεόραση

Θέατρο 
 School for Mothers and The Mistake (double-bill of one-act plays), White Bear Theatre, London, 1991
 All's Well That Ends Well (Royal Shakespeare Company, Swan Theatre, Stratford-upon-Avon 1992, later Pit Theatre, London, 1993) as Marianna
 The Taming of the Shrew (Royal Shakespeare Company, Barbican Theatre, London, 1993) as Mrs. Ruth Banks-Ellis
 The Changeling (Royal Shakespeare Company, Pit Theatre, 1993)
 A Jovial Crew (Royal Shakespeare Company, Pit Theatre, 1993) as Amie
 The Lady from the Sea (Lyric Hammersmith Theatre, London, 1994) as Hilde Wangel
 The Children's Hour (Lyttelton Theatre, London, 1994) as Mary Tilford
 Three Sisters (Out of Joint, 1995)
 Othello (1996, theatre)
 Twelfth Night / Uncle Vanya (Donmar Warehouse, 2002 / BAM, 2003)

Ραδιόφωνο 
 The Wolves of Willoughby Chase (1994, radio)
 Wuthering Heights (1995, radio series)
 The Glass Piano (2010, radio drama about Princess Alexandra of Bavaria)

Παραπομπές

 Emily Watson on IMDb
 Premiere Magazine: Emily Watson Q&A and podcast
 Emily Watson at the Edinburgh Festival
 Emily Watson at Film Bug

Βραβευμένοι με BAFTA
Αγγλίδες ηθοποιοί ραδιοφώνου
Αγγλίδες ηθοποιοί κινηματογράφου
Αγγλίδες ηθοποιοί τηλεόρασης
Αγγλίδες ηθοποιοί θεάτρου